आमसभा में वार्षिक लेखा-जोखा प्रस्तुत किया गया
दमोह | मप्र विद्युत मंडल कर्मचारी साख समिति की वार्षिक आम सभा रविवार को दोपहर 1 बजे से महाराष्ट्र मंडल में आयोजित की गई। जिसमें वर्ष 2015-16 का वार्षिक लेखा जोखा प्रस्तुत किया गया। समिति सचिव लक्ष्मण सिंह द्वारा वार्षिक प्रतिवेदन प्रस्तुत किया गया व वर्षभर की समिति की कार्य विधि पर चर्चा की गई। समिति अध्यक्ष संजय पलनीटकर ने भी समिति की उपलब्धियों पर व कोषाध्यक्ष इंदु सिरोठिया, रमा बडोनिया, सदस्य राजकुमार जैन, चरण दास सेन ने भी चर्चा में भाग लेकर प्रकाश डाला। सभा के दूसरे चरण में अतिथि आलोक गोस्वामी सांसद प्रतिनिधि, डॉ. आलोक सोनवलकर, नवोदित निगम की उपस्थिति रही। इस मौके पर जेपी तिवारी, भगवानदास विश्वकर्मा सहित सदस्य मौजूद थे। संचालन एलपी तिवारी ने किया।
छात्र क्रांति दल की जिला स्तरीय बैठक हुई
दमोह | छात्र क्रांति दल छात्र सर्व कल्याण समिति की जिला स्तरीय बैठक जिला कार्यालय में हुई। जिसमें मुख्य अतिथि मनोज पटेल ने समस्त पदाधिकारियों को मार्गदर्शित करते हुए कहा कि जागरूक इंसान ही समाज में परिवर्तन ला सकता है। अध्यक्षता जिलाध्यक्ष कृष्णा पटेल ने की। बैठक का प्रमुख उद्देश्य वर्ष 2017 की जिला, नगर एवं समस्त ब्लाको की कार्यकारिणी गठित करने के साथ ही संपूर्ण जिला स्तर पर महासदस्यता अभियान चलाकर ज्यादा से ज्यादा सदस्य बनाना है। जिला महामंत्री उदित नारायण खरे ने बताया कि वर्ष 2017 की नई कार्यकारिणी गठित की दी गई है जिसकी घोषणा अगली बैठक में की जाएगी और साथ ही आगामी कार्यक्रमों को आयोजित करने की रूपरेखा तैयार की गई। बैठक में बड़ी संख्या में सदस्यों की मौजूदगी रही।
एमएलबी स्कूल में राष्ट्रीय स्वंय सेवक संघ का कार्यक्रम हुआ
दमोह | शासकीय एमएलबी स्कूल मैदान में रविवार की शाम राष्ट्रीय स्वयं सेवक संघ का शारीरिक प्रधान कार्यक्रम आयोजित किया गया। जिसमें बड़ी संख्या में स्वयंसेवकों ने सहभागिता की। कार्यक्रम का वेश गणवेश एवं शुभ्रवेश था। इस मौके पर शारीरिक प्रशिक्षण दिया गया। इस मौके पर नगर शारीरिक शिक्षण प्रमुख सहित नगर कार्यवाह और स्वयंसेवक मौजूद थे।
hin_Deva hin_Deva awa_Deva hin_Deva hin_Deva hin_Deva